b'\n_START_ARTICLE_\nDvor Kompolje, Sevnica\n_START_PARAGRAPH_\nDvor Kompolje (nem\xc5\xa1ko Gimpelhof) je neko\xc4\x8d stal v naselju Kompolje v ob\xc4\x8dini Sevnica.\n_START_SECTION_\nZgodovina\n_START_PARAGRAPH_\nO samem dvoru je znanega zelo malo. Ime Kompolje naj bi izviralo iz staroverskega obi\xc4\x8daja in sicer \xc4\x8da\xc5\xa1\xc4\x8denja boga Sventovita, ki se je imenovalo kompalo ali kompole. Prvi znani lastnik dvora je bil baron Hans Kri\xc5\xa1tof Barbo, nato Henrik Julij Apfaltrer, ki ga je prodal dedi\xc4\x8dem Ernsta Mihaela pl. Schernburga. Leta 1687 ga je posedoval Mihael Vali\xc4\x8d. V 18. stol. je bilo gospostvo zdru\xc5\xbeeno z istoimenskim gospostvom pri Muljavi. Od 19. stol. naprej ni ve\xc4\x8d zapisov o dvoru.'